smcproject/ml-wiki-sentences huggingface dataset:
ഫോബിയകളുടെ പട്ടിക അവലംബം കൂടുതൽ വായനക്ക് ഗാർബർ, മർജോറി (1995).
isexuality and the Eroticism of Everyday Life ( ബൈസെക്ഷ്വലിറ്റിയും ദൈനംദിന ജീവിതത്തിലെ ലൈംഗികതയും), പേജ് 20-21,28,39.
ഫ്രേസർ എം., ഐഡന്റിറ്റി വിത്തൌട്ട് സെൽഫ്ഹുഡ്ഃ സിമോൺ ഡി ബ്യൂവോയർ ആൻഡ് ബൈസെക്സുവാലിറ്റി, കേംബ്രിഡ്ജ് ആൻഡ് ന്യൂയോർക്ക്ഃ കേംബ്രിഡ്ജിലെ യൂണിവേഴ്സിറ്റി പ്രസ്സ് 1999.
p. 124-140.
പുറം കണ്ണികൾ മാനസികാരോഗ്യ പ്രൊഫഷണലുകൾക്കുള്ള ബൈയാലോഗ്/ഗ്ലാഡ് ബൈസെക്ഷ്വലിറ്റി പാക്കറ്റ് മാർക്ക് സിംപ്സൺ എഴുതിയ ക്യൂരിയസ്സറും ക്യൂരിയസും ബൈസെക്ഷ്വലിറ്റി ബേസിക്സ്, യുസി റിവർസൈഡ് എൽജിബിടി റിസോഴ്സ് സെന്റർ, റിവർ സൈഡ്, സിഎ
ബൈപാലിയം ഇംഗ്ലീഷ് വിലാസം https://ml.wikipedia.org/wiki/Bipalium
ഇരപിടിയൻമാരായ ലാൻഡ് പ്ലാനേറിയൻ ജനുസ്സാണ് ബൈപാലിയം .
തലയുടെ സവിശേഷമായ ആകൃതി കാരണം അവയെ പലപ്പോഴും ഹാമർഹെഡ് വിരകൾ , ബ്രോഡ്ഹെഡ് പ്ലാനേറിയൻ എന്നെല്ലാം വിളിക്കുന്നു.
ഈയിനത്തിൽപ്പെട്ട സ്പീഷീസുകളെയെല്ലാം മലയാളത്തിൽ അറിയപ്പെടുന്നത് താപ്പാമ്പ് എന്നാണ്.
ഭൂമിയുടെ വിവിധഭാഗങ്ങളിലെ ഇനങ്ങൾ മറ്റുഭാഗങ്ങളിലേക്ക് അധിനിവേശം നടത്തുന്നതായി പഠനങ്ങൾ വ്യക്തമാക്കുന്നു.
വില്യം സ്റ്റിംപ്സൺ ആണ് ബൈപാലിയം ജനുസ്സിനെ ആദ്യമായി നിർവചിച്ചത്.
പിന്നീട് 1899-ൽ ലുഡ്വിഗ് വോൺ ഗ്രാഫ് അതിന്റെ തലയുടെ ആകൃതി അനുസരിച്ച് മൂന്ന് വിഭാഗങ്ങളായി തരംതിരിച്ചു: ബൈപാലിയം : നന്നായി വികസിച്ച ഹെഡ് പ്ലേറ്റ്,  വളരെ വീതിയുള്ള ഘടന, നീളമേറിയ ലാറ്ററൽ ഓറിക്കിൾസ് പെറോസെഫാലസ് : അടിസ്ഥാന ഹെഡ് പ്ലേറ്റ്, ശരീരത്തിന്റെ വീതി കുറവ്.
പ്ലാക്കോസെഫാലസ് : വൃത്താകൃതിയിലുള്ള പരന്ന ഹെഡ് പ്ലേറ്റ്, വൃത്താകൃതമായ ഘടന
ആന്തരികഘടനാപരമായ വ്യത്യാസമൊന്നുമില്ലാത്തതിനാൽ, ഈ വർഗ്ഗീകരണത്തിൽ വസ്തുതയില്ലെന്ന്,  1902 ൽ ജോസഫ് മുള്ളർ നിരീക്ഷിക്കുകയും ബൈപാലിയം എന്ന ഒറ്റ വിഭാഗത്തിലേക്ക് ഉൾപ്പെടുത്തുകയും ചെയ്തു.
20-ാം നൂറ്റാണ്ടിന്റെ അന്ത്യത്തോടെ, റോബർട്ട് ഇ ഒഗ്രെൻ , മസഹരു കവകത്സു എന്നിവർ പ്രത്യുത്പാദന അവയവങ്ങളുടെ അനാട്ടമി അടിസ്ഥാനത്തിൽ ഇവയെ ബൈപാലിയം , നൊവിബൈപാലിയം , ഹംബെർഷിയം , ഡൈവേർഷിബൈപാലിയം എന്നിങ്ങലെ നാലു വിഭാഗങ്ങളായി  തിരിച്ചു.
ഈ സാഹചര്യത്തിൽ, ബിപാലിയം ജനുസ്സിൽ നിർവചിച്ചിരിക്കുന്നത് വിശാലമായ തലയുള്ള ലാൻഡ് പ്ലാനേറിയൻ ഇനത്തെയാണ്.
ലളിതമായ പ്രത്യുൽപാദന അവയവങ്ങളുള്ള ഇവയ്ക്ക്, ആക്സസറി ഡക്ടുകളോ കോപ്പുലേറ്ററി ബർസയോ ഇല്ല.
പുരുഷ-സ്ത്രീ എക്സിറ്റ് ഡക്ടുകളെ വേർതിരിക്കുന്നതിനുള്ള ഒരു പാളി മാത്രമേ കാണപ്പെടുന്നു.
ബൈ- പാല എന്നീ ലാറ്റിൻ പദങ്ങളിൽ നിന്നാണ് ബൈപാലിയം എന്ന പദോൽപത്തി.
കോരിക അല്ലെങ്കിൽ പിക്കാക്സ് എന്നിവയിൽ നിന്നാണ്  ഈ പേര് വന്നത്.
ഈ ജനുസ്സിലെ ഇനങ്ങൾ പിക്കാക്സിനോട് സാമ്യമുള്ളതാണ്.
ബിപാലിയം ജനുസ്സിൽ നിലവിൽ ഇനിപ്പറയുന്ന ഇനം ഉൾപ്പെടുന്നു: Bipalium adensameri Graff, 1899 Bipalium admarginatum de Beauchamp, 1933 Bipalium adventitium Hyman, 1943 Bipalium alternans de Beauchamp, 1930 Bipalium bergendali (Graff, 1899) Bipalium cantori (Wright, 1860) Bipalium choristosperma de Beauchamp, 1925 Bipalium crassatrium de Beauchamp, 1939 Bipalium distinguendum Müller, 1907 Bipalium dubium Loman, 1890 Bipalium ephippium Loman, 1890 Bipalium fuscatum Stimpson, 1857 Bipalium fuscolineatum Kaburaki, 1922 Bipalium gestroi Graff, 1894 Bipalium glandiantrum Kawakatsu, Sluys Ogren, 2005 Bipalium glaucum (Kaburaki, 1922) Bipalium gracile Loman, 1890 Bipalium graffi Müller, 1903 Bipalium haberlandti Graff, 1899 Bipalium hilgendorfi (Graff, 1899) Bipalium interruptum Graff, 1899 Bipalium javanum Loman, 1883 Bipalium kaburakii Kawakatsu, Sluys Ogren, 2005 Bipalium katoi Kawakatsu, Sluys Ogren, 2005 Bipalium kewense Moseley, 1878 Bipalium kisoense Kaburaki, 1922 Bipalium koreense Frieb, 1923 Bipalium kraepelini (Ritter-Záhony, 1905) Bipalium marginatum Loman, 1887 Bipalium mjobergi de Beauchamp, 1925 Bipalium monolineatum Kaburaki, 1922 Bipalium moseleyi Loman, 1887 Bipalium muninense Kawakatsu, Sluys Ogren, 2005 Bipalium myadenosum de Beauchamp, 1939 Bipalium nigrum (Ritter-Záhony, 1905) Bipalium nobile Kawakatsu Makino, 1982 Bipalium ochroleucum Kaburaki, 1922 Bipalium pennsylvanicum Ogren, 1987 Bipalium penrissenicum Kawakatsu, Ogren Froehlich, 1998 Bipalium penzigi Müller, 1903 Bipalium persephone de Beauchamp, 1939 Bipalium poiense de Beauchamp, 1925 Bipalium rigaudi Graff, 1894 Bipalium robiginosum Graff, 1899 Bipalium semperi (Graff, 1899) Bipalium simrothi Loman, 1895 Bipalium strubelli Graff, 1899 Bipalium sudzuki Kawakatsu, 1986 Bipalium tetsuyai Kawakatsu, Sluys Ogren, 2005 Bipalium univittatum Grube, 1866 Bipalium vagum Jones Sterrer, 2005 Bipalium virile Müller, 1903 Bipalium weismanni Ritter-Záhony, 1905 Bipalium wiesneri Graff, 1899 ഭക്ഷണ ശീലം
ബൈപാലിയം ഇരപിടിയൻമാരാണ്.
ചിലവ മണ്ണിരകളെ ഇരയാക്കുന്നു, മറ്റു ചിലത് മോളസ്കുകളെ ഭക്ഷണമാക്കുന്നു.
ഈ പരന്ന വിരകൾക്ക് ഇരയെ കണ്ടെത്താൻ കഴിയും.
പിടികൂടുമ്പോൾ, മണ്ണിരകൾ ആക്രമണത്തോട് പ്രതികരിക്കാൻ തുടങ്ങുന്നു, പക്ഷേ ഒരു ബൈപാലിയം അതിന്റെ ശരീരത്തിലെ പേശികളെയും സ്റ്റിക്കി സ്രവങ്ങളെയും ഉപയോഗിച്ച് ഇരയെ നിയന്ത്രണത്തിലാക്കുന്നു.
മണ്ണിരയുടെ അക്രമാസക്തമായ പ്രതികരണം തടയാൻ പ്ലാനേറിയ  മണ്ണിരയുടെ പ്രോസ്റ്റോമിയം, പെരിസ്റ്റോമിയം എന്നിവ മൂടുന്നു.
ബൈപാലിയത്തിന്റെ ശരീരത്തിന്റെ മധ്യഭാഗത്താണ് വായ.
ഇത് തുറന്ന്, അണ്ണാക്ക് പുറത്തേക്കിട്ട്  ഇരയുടെമേൽ എൻസൈമുകൾ സ്രവിക്കുന്നു.
മണ്ണിരയുടെ ശരീരം അതുപയോഗിച്ച് ദഹിപ്പിക്കുന്നു.
ദഹിച്ച, ദ്രവീകൃതമായ സത്ത് വായവിടവിലൂടെ  സിലിയ ചലനം വഴി ആഗിരണം ചെയ്യുന്നു.
ബൈപാലിയത്തിലെ പുനരുൽപാദനം അലൈംഗികമോ ലൈംഗികമോ ആകാം, എല്ലാ ജീവജാലങ്ങളും ഹെർമാഫ്രോഡിറ്റിക് ആണ്.
ബൈപാലിയത്തിന്റെ ചില ഇനങ്ങളിൽ വിഷസാന്നിധ്യം കണ്ടെത്തിയിട്ടുണ്ട്.
ഭൂമിയിലെ അകശേരുക്കളിൽ ടെട്രോഡോടോക്സിന്റെ ആദ്യത്തെ രേഖപ്പെടുത്തലാണിത്.
ആക്രമണാത്മക ഇനം ബിപാലിയം ജനുസ്സിലെ 6 ഇനങ്ങളുടെ മുൻഭാഗത്തെ ചിത്രങ്ങൾ.
ആകൃതിയിലും നിറത്തിലും വ്യത്യാസങ്ങൾ കാണിക്കുന്നു.
ടെറസ്ട്രിയൽ പ്ലാനേറിയയുടെ പരിസ്ഥിതിയെക്കുറിച്ച് വളരെക്കുറച്ചേ അറിവുള്ളൂ, പക്ഷേ ബ്രസീലിലെ നിരവധി നേറ്റീവ്, അധിനിവേശ ജീവികൾ, ആർതർഡെൻഡിയസ് ട്രയാംഗുലറ്റസ് , റൈൻ‌കോഡെമസ് , ബൈപാലിയം എന്നിവയുൾപ്പെടെ വിവിധ ഇനങ്ങളെയും ജീവജാലങ്ങളെയും കുറിച്ച് ഗവേഷണം നടന്നിട്ടുണ്ട്.
ഹരിതഗൃഹങ്ങളിൽ ബൈപാലിയം കെവൻസ് സാധാരണയായി കാണപ്പെടുന്നു.
മണ്ണിരകളെ വേട്ടയാടുന്ന ഈ ഇനം മണ്ണിര വളർത്തലിന് ഒരു ശല്യമായി തിരിച്ചറിഞ്ഞിട്ടുണ്ട്.
മറ്റ് ജീവികൾ അപൂർവ്വമായി മാത്രമേ ലാൻഡ് പ്ലാനേറിയൻമാരെ വിഴുങ്ങുന്നുള്ളൂ.
ശരീര ഉപരിതല സ്രവങ്ങൾ അപകടകരമായ അളവിൽ വിഷമയമല്ലെങ്കിലും അരുചിയുണ്ടാക്കുന്നതാണ് ഇതിന് കാരണം.
ഫ്ലാഗെല്ലേറ്റുകൾ, സിലിയേറ്റുകൾ, സ്‌പോറോസോവൻ, നെമറ്റോഡുകൾ എന്നിവയുൾപ്പെടെയുള്ള പ്രോട്ടോസോവനുകളെ ലാൻഡ് പ്ലാനേറിയൻമാരിൽ കണ്ടെത്തിയിട്ടുണ്ട്.
ലാൻഡ് പ്ലാനേറിയൻമാർ അവയുടെ ഇനത്തിൽപ്പെട്ടവയെത്തന്നെ ആഹരിക്കാറുണ്ട്.
ചിത്രശാല ബൈപാലിയം കെവൻസ് ബിപാലിയം കെവെൻസിന്റെ തല യുണൈറ്റഡ് സ്റ്റേറ്റ്സിലെ ജോർജിയയിൽ നിന്ന് കണ്ടെത്തിയ ബൈപാലിയത്തിന്റെ മാതൃക കേരളത്തിൽ നിന്ന് -ബൈപാലിയം ചെന്നൈയിൽ നിന്ന്- ബൈപാലിയം ഒരു 'ബൈപാലിയം  വീഡിയോ.
ബൈപാലിയം- കൽക്കട്ടയിൽ നിന്നും ബൈപാലിയം മാതൃക Bipalium pennsylvanicum Bipalium nobile അവലംബം
ബൈപാലിയം പെൻസിൽവാനിക്കം ഇംഗ്ലീഷ് വിലാസം https://ml.wikipedia.org/wiki/Bipalium_pennsylvanicum
ഒരു ലാൻഡ് പ്ലാനേറിയൻ ഇനമാണ് ബൈപാലിയം പെൻസിൽവാനിക്കം .
അമേരിക്കൻ ഐക്യനാടുകളാണ് ഇതിന്റെ സ്വദേശം.
ജിയോപ്ലാനിഡേ കുടുംബത്തിലെ ബൈപാലിനെയ് എന്ന ഉപകുടുംബത്തിലെ അംഗമാണിവ.
ബൈപോളാർ ഡിസോർഡർ ഇംഗ്ലീഷ് വിലാസം https://ml.wikipedia.org/wiki/Bipolar_disorder
വിഷാദത്തിന്റെ ഘട്ടങ്ങളും ഉന്മാദത്തിൻ്റെ ഘട്ടങ്ങളും ഒരാളുടെ മനസ്സിൽ മാറിമാറിവരുന്ന ഒരു മാനസിക വൈകല്യമാണ് ഉന്മാദ-വിഷാദാവസ്ഥ എന്നറിയപ്പെടുന്ന ബൈപോളാർ ഡിസോർഡർ.
ഇത് ഏതാനും ദിവസങ്ങൾ മുതൽ ആഴ്ചകൾ വരെ നീണ്ടുനിൽക്കാവുന്നതാണ്.
ആവേശകരമായ മാനസികാവസ്ഥ ഗുരുതരമായതോ സൈക്കോസിസുമായി ബന്ധപ്പെട്ടതോ ആണെങ്കിൽ, അതിനെ ഉന്മാദം (Mania) എന്ന് വിളിക്കുന്നു; എന്നാൽ തീവ്രത കുറവാണെങ്കിൽ, അതിനെ മിതോന്മാദം (hypomania) എന്ന് വിളിക്കുന്നു.
ഉന്മാദ സമയത്ത്, ഒരു വ്യക്തി അസാധാരണമായി ഊർജ്ജസ്വലനോ, സന്തോഷവാനോ, പ്രകോപിതനോ ആയി പെരുമാറുന്നു അഥവാ, അങ്ങനെ അനുഭവപ്പെടുന്ന, അയാൾ മുൻപിൻ നോക്കാതെ പലപ്പോഴും ആവേശകരമായ തീരുമാനങ്ങൾ എടുക്കുന്നു.
ഉന്മാദ ഘട്ടങ്ങളിൽ സാധാരണയായി ഉറക്കം കുറയുന്നു.
വിഷാദാവസ്ഥയുടെ ഘട്ടത്തിൽ, വ്യക്തിക്ക് കരച്ചിൽ അനുഭവപ്പെടുകയും ജീവിതത്തെക്കുറിച്ച് ഒരു നിഷേധാത്മക സമീപനവും മറ്റുള്ളവരുമായുള്ള മോശം നേത്ര സമ്പർക്കവും ഉണ്ടായിരിക്കാം.
ആത്മഹത്യ ചെയ്യാനുള്ള പ്രവണത കൂടുതലാണ്; 20 വർഷത്തിനിടയിൽ, ബൈപോളാർ ഡിസോർഡർ ഉള്ളവരിൽ 6% പേർ ആത്മഹത്യ ചെയ്തപ്പോൾ, 30-40% പേർ സ്വയംഹാനിയിൽ ഏർപ്പെട്ടിരുന്നു.
ഉത്കണ്ഠാ വൈകല്യങ്ങൾ , ലഹരിവസ്തുക്കളുടെ ഉപയോഗം എന്നിവയും സാധാരണയായി ബൈപോളാർ ഡിസോർഡറുമായി ബന്ധപ്പെട്ടിരിക്കുന്നു.
ബൈപോളാർ ഡിസോർഡറിൻ്റെ കാരണങ്ങൾ വ്യക്തമായി മനസ്സിലായിട്ടില്ലെങ്കിലും, ജനിതകവും പാരിസ്ഥിതികവുമായ ഘടകങ്ങൾ ഇതിൽ ഒരു പങ്ക് വഹിക്കുന്നതായി കരുതപ്പെടുന്നു.
ചെറിയ ഇഫക്റ്റുകൾ ഉളള അനേകം ജീനുകൾ ചേർന്ന് ഈ അസുഖത്തിന്റെ വികാസത്തിന് കാരണമായേക്കാം.
ബൈപോളാർ ഡിസോർഡർ വികസിക്കാനുള്ള സാധ്യതയുടെ 70-90% ജനിതക ഘടകങ്ങളാണ്.
ഈ അസുഖത്തിന് കാരണമായ ഘടകങ്ങളിൽ കുട്ടിക്കാലത്ത് ദുരുപയോഗം ചെയ്യപ്പെട്ട ദുരനുഭവങ്ങളും ദീർഘകാല മാനസികസംഘർഷവും ഉൾപ്പെടുന്നു.
വിഷാദഘട്ടം ഉള്ളതോ അല്ലാത്തതോ ആയ ഒരു ഉന്മാദഘട്ടമെങ്കിലും ഉണ്ടായിട്ടുണ്ടെങ്കിൽ ഈ അവസ്ഥയെ ബൈപോളാർ ഡിസോർഡർ തരം I എന്നും കുറഞ്ഞത് ഒരു മിതോന്മാദഘട്ടവും (എന്നാൽ പൂർണ്ണ ഉന്മാദഘട്ടങ്ങൾ ഇല്ല) ഒരു പ്രധാന വിഷാദഘട്ടവും ഉണ്ടെങ്കിൽ ബൈപോളാർ ഡിസോർഡർ തരം II എന്നും തരംതിരിച്ചിരിക്കുന്നു.
ഈ ലക്ഷണങ്ങൾ മരുന്നുകളോ മെഡിക്കൽ പ്രശ്നങ്ങളോ മൂലമാണെങ്കിൽ, അവ ബൈപോളാർ ഡിസോർഡർ ആയി കണക്കാക്കില്ല.
രോഗനിർണ്ണയത്തിന് മെഡിക്കൽ പരിശോധന ആവശ്യമില്ല, എന്നിരുന്നാലും രക്തപരിശോധനയും മെഡിക്കൽ ഇമേജിംഗും സഹായകമായിരിക്കും.
സൂചനകളും ലക്ഷണങ്ങളും ബൈപോളാർ ഡിസോർഡറിലേക്കുള്ള മാറ്റം
കൗമാരത്തിന്റെ അവസാനവും പ്രായപൂർത്തിയുടെ  തുടക്കവുമാണ് ബൈപോളാർ ഡിസോർഡർ ഉണ്ടാകാനിടയുളള കാലം.
ഇടയ്ക്കിടെ ഉണ്ടാകുന്ന ഉന്മാദം കൂടാതെ/അല്ലെങ്കിൽ വിഷാദ ഘട്ടങ്ങൾ, അതിനിടയിൽ രോഗലക്ഷണങ്ങളൊന്നും ഇല്ലാതിരിക്കുക എന്നിവ ഈ അവസ്ഥയുടെ സവിശേഷതയാണ്.
ഈ ഘട്ടങ്ങളിൽ, ബൈപോളാർ ഡിസോർഡർ ഉള്ള ആളുകൾ സാധാരണ മാനസികാവസ്ഥയ്ക്കിടയിൽ തന്നെ, മനശ്ചാലകപ്രവർത്തനങ്ങൾ, -ഉദാഹരണത്തിന്, ഉന്മാദ സമയത്ത് സ്ഥിരമായ അസ്വസ്ഥത അല്ലെങ്കിൽ വിഷാദ സമയത്ത് ചലനങ്ങൾ മന്ദഗതിയിലാകൽ- ജൈവഘടികാരം , ബോധം എന്നിവയിൽ തടസ്സങ്ങൾ പ്രകടിപ്പിക്കുന്നു.
"സാധാരണ ഉന്മാദ" വുമായി ബന്ധപ്പെട്ട യൂഫോറിയ മുതൽ ഡിസ്ഫോറിയ ക്ഷോഭം എന്നിവ വരെയുള്ള വ്യത്യസ്ത തലത്തിലുള്ള മാനസിക അസ്വസ്ഥതകൾ ഉന്മാദത്തിന് ഉണ്ടാകാം.
ഉന്മാദ, വിഷാദ ഘട്ടങ്ങളിൽ വ്യാമോഹം അല്ലെങ്കിൽ ഭ്രമാത്മകത പോലുള്ള മാനസിക ലക്ഷണങ്ങൾ ഉണ്ടാകാം; അവയുടെ ഉള്ളടക്കവും സ്വഭാവവും വ്യക്തിയുടെ നിലവിലുള്ള മാനസികാവസ്ഥയുമായി പൊരുത്തപ്പെട്ടിരിക്കുന്നു.
ഉന്മാദഘട്ടങ്ങൾ 1892-ലെ കളർ ലിത്തോഗ്രാഫ്, ഹിലേറിയസ് മാനിയ ബാധിച്ച ഒരു സ്ത്രീയെ ചിത്രീകരിക്കുന്നു
ഉന്മാദഘട്ടം എന്നാൽ ഒരു ആഴ്‌ചയെങ്കിലും നീണ്ടുനിൽക്കുന്ന ഉയർന്നതോ പ്രകോപിപ്പിക്കുന്നതോ ആയ മാനസികാവസ്ഥയുടെ ഒരു പ്രത്യേക കാലഘട്ടമാണ്, അത് അമിതാനന്ദമോ ഭ്രമമോ ആകാം.
ഉന്മാദത്തിൻ്റെ പ്രധാന ലക്ഷണം മനശ്ചാലക പ്രവർത്തനത്തിന്റെ ഊർജ്ജം വർദ്ധിക്കുന്നതാണ് .
വർദ്ധിച്ച ആത്മാഭിമാനമോ ഗാംഭീര്യമോ, അമിത ചിന്തകൾ, നിർത്തില്ലാതെയുളള അനിയന്ത്രിത സംസാരം, ഉറക്കമില്ലായ്മ, നിയന്ത്രണമില്ലാത്ത സാമൂഹിക ഇടപെടൽ, വർദ്ധിച്ച ലക്ഷ്യാധിഷ്ഠിത പ്രവർത്തനങ്ങൾ, ദുർബലമായ തീരുമാനങ്ങൾ എന്നിവയും ഉന്മാദാവസ്ഥയിൽ പ്രകടമാകും.
അമിതകാമാസക്തി അല്ലെങ്കിൽ അമിതമായ ചെലവ് പോലെയുള്ള അമിതോത്സാഹത്തോടെയുളളതോ അല്ലെങ്കിൽ ഉയർന്ന അപകടസാധ്യതയുള്ളതോ ആയ പെരുമാറ്റങ്ങൾ.
ചികിത്സിച്ചില്ലെങ്കിൽ, ഒരു ഉന്മാദഘട്ടം സാധാരണയായി മൂന്ന് മുതൽ ആറ് മാസം വരെ നീണ്ടുനിൽക്കും.
മിതോന്മാദ ഘട്ടങ്ങൾ 'വിഷാദം ഉന്മാദത്തിലേയ്ക്ക് കടക്കുന്നു' എന്ന അടിക്കുറിപ്പോടെയുളള 1858-ലെ ഒരു ലിത്തോഗ്രാഫ്
ഉന്മാദത്തിൻ്റെ നേരിയ രൂപം മാത്രമായ മിതോന്മാദാവസ്ഥ എന്ന അവസ്ഥ നാല് ദിവസമെങ്കിലും നീണ്ടുനിൽക്കും, എന്നാൽ ഇത് വ്യക്തിയുടെ സാമൂഹികഇടപെടലുകളിലോ ജോലി ചെയ്യാനുള്ള കഴിവിലോ കാര്യമായ കുറവുണ്ടാക്കുന്നില്ല എന്നതുപോലെതന്നെ മിഥ്യാധാരണ അല്ലെങ്കിൽ ഭ്രമാത്മകത പോലുള്ള മാനസിക പ്രശ്നങ്ങളും ഉണ്ടാകില്ല.
അതുകൊണ്ടുതന്നെ രോഗി മാനസികരോഗ ആശുപത്രിയിൽ കിടക്കേണ്ടതില്ല.
മിതോന്മാദാവസ്ഥകൾ പൂർണ്ണമായ ഉന്മാദാവസ്ഥകളിലേക്ക് അപൂർവ്വമായി പുരോഗമിക്കാറുണ്ട്.
മിതോന്മാദാവസ്ഥയിൽ ചിലർക അമിതമായ സർഗ്ഗാത്മകത പ്രകടിപ്പിക്കുമ്പോൽ മറ്റുചിലരാകട്ടെ, പ്രകോപിതരാകുകയോ മോശം തീരുമാനങ്ങളെടുക്കുകയോ ചെയ്യുന്നു.
വിഷാദഘട്ടങ്ങൾ ഹ്യൂ വെൽച്ച് ഡയമണ്ടിന്റെ ഫോട്ടോയ്ക്ക് ശേഷം വില്യം ബാഗിന്റെ 'മെലാഞ്ചലി'
ഇരുധ്രുവമാനസികത്തകരാറിൻ്റെ വിഷാദ ഘട്ടത്തിന്റെ ലക്ഷണങ്ങളിൽ സ്ഥിരമായ ദുഃഖം, ക്ഷോഭം അല്ലെങ്കിൽ കോപം, മുമ്പ് ആസ്വദിച്ചു ചെയ്ത പ്രവർത്തനങ്ങളിൽ താൽപ്പര്യക്കുറവ് , അമിതമോ അനുചിതമോ ആയ കുറ്റബോധം, നിരാശ , അമിതഉറക്കം അല്ലെങ്കിൽ ഉറക്കക്കുറവ് , ക്ഷീണം എന്നിവ ഉൾപ്പെടുന്നു.
ശ്രദ്ധ കേന്ദ്രീകരിക്കുന്നതിലെ പ്രശ്നങ്ങൾ, സ്വയം വെറുപ്പ് അല്ലെങ്കിൽ വിലപ്പോവില്ലെന്ന തോന്നൽ, മരണം അല്ലെങ്കിൽ ആത്മഹത്യയെക്കുറിച്ചുള്ള ചിന്തകൾ എന്നിവയും ഈ ഘട്ടങ്ങളിൽ ഉണ്ടായേക്കാം.
ഇതും കാണുക Medicinex28px കവാടം: Psychiatry ബൈപോളാർ ഡിസോർഡർ ഉള്ള ആളുകളുടെ പട്ടിക വിശദീകരണ കുറിപ്പുകൾ അവലംബങ്ങൾ ↑ {{ cite journal }} :  CS1 maint: unflagged free DOI ( link ) 1 2 3 ↑ 1 2 3 4 5 6 7 8 9 10 11 12 13 14 15 16 17 18 19 1 2 3 4 5 6 7 1 2 ↑ ↑ ↑ 1 2 ↑ ↑ ↑ Goodwin Jamison 2007 , പുറം.
sfn error: no target: CITEREFGoodwinJamison2007 ( help ) ↑ 1 2 1 2 ↑ 1 2 3 ↑ ↑ ↑ ↑ പുറം കണ്ണികൾ ബൈപോളാർ ഡിസോർഡർ വിക്കിപീഡിയയുടെ സഹോദര സംരംഭങ്ങളിൽ നിർവചനങ്ങൾ വിക്കിനിഘണ്ടുവിൽനിന്ന് മീഡിയ വിക്കിമീഡിയ കോമൺസിൽനിന്ന് വാർത്തകൾ വിക്കിന്യൂസിൽനിന്ന് പാഠപുസ്തകങ്ങൾ വിക്കിബുക്സിൽനിന്ന് വിവരങ്ങൾ വിക്കിഡാറ്റയിൽനിന്ന്
ബൈപ്പാസ് ശസ്ത്രക്രിയ ഇംഗ്ലീഷ് വിലാസം https://ml.wikipedia.org/wiki/Coronary_artery_bypass_surgery
ധമനികളിലെ തടസ്സം മൂലം ഹൃദയപേശികളിലേയ്ക്ക് രക്തം എത്താതെ വരുമ്പോൾ ആ തടസ്സങ്ങൾ മറികടക്കാനായി ബൈപ്പാസ് ധമനികൾ തുന്നിപ്പിടിപ്പിക്കുന്ന ശസ്ത്രക്രിയയാണ് കൊറോണറി ആർട്ടറി ബൈപ്പാസ് ഗ്രാഫ്റ്റിങ്ങ് (CABG) എന്ന ബൈപ്പാസ് ശസ്ത്രക്രിയ .
ബൈപ്പാസ് ആർക്കൊക്കെ
ധമനികളിൽ എവിടെയാണ് ബ്ലോക്ക്, അതിന്റെ സ്വഭാവം എന്താണ്, എത്രയിടത്ത് ബ്ലോക്കുണ്ട്, രക്തയോട്ടം എത്രമാത്രം തടസ്സപ്പെട്ടു, അപകട സ്വഭാവമെന്ത് എന്നിവയൊക്കെ വിലയിരുത്തിയാണ് ചികിത്സ നിശ്ചയിക്കുന്നത്.
ഹൃദ്രോഗികളിൽ 30 ശതമാനത്തോളം പേർക്ക് മാത്രമേ ബൈപ്പാസ് ശസ്ത്രക്രിയ ആവശ്യമായി വരാറുള്ളു.
എന്താണ് ബൈപ്പാസ്
ഹൃദയധമനികളിലെ തടസ്സം ഒഴിവാക്കി രക്തസഞ്ചാരത്തിന് പുതിയവഴി ഉണ്ടാക്കുകയാണ് ബൈപ്പാസ് ശസ്ത്രക്രിയയിൽ ചെയ്യുന്നത്.
ബ്ലോക്കിന്റെ ഇരുഭാഗത്തുമായി പുതിയ ധമനി തുന്നിപ്പിടിപ്പിച്ചാൽ ഇതുവഴി രക്തം സുഗമമായി ഒഴുകും.
ഇങ്ങനെ പുതുതായി വെച്ചുപിടിപ്പിക്കുന്ന രക്തക്കുഴലിന് ഗ്രാഫ്റ്റ് എന്നാണ് പറയാറ്.
ശരീരത്തിൽ നിന്നുതന്നെ എടുക്കുന്ന രക്തക്കുഴലുകളാണ് ഗ്രാഫ്റ്റായി ഉപയോഗിക്കുന്നത്.
വളരെ സങ്കീർണ്ണമായ ശസ്ത്രക്രിയയാണ് ബൈപ്പാസ് ഗ്രാഫ്റ്റിങ്ങ്.
വിദഗ്ദ്ധനായ ഒരു സർജന്റെ നേതൃത്വത്തിൽ നിരവധി ഡോക്ടർമാരടക്കമുള്ള സംഘമാണ് ശസ്ത്രക്രിയ ചെയ്യുന്നത്.
സാധാരണഗതിയിൽ നാലഞ്ച് മണിക്കൂർ നേരമാണ് ശസ്ത്രക്രിയയ്ക്ക് വേണ്ടിവരിക.
ജനറൽ അനസ്തേഷ്യ നൽകിയാണ് ശസ്ത്രക്രിയ ചെയ്യുന്നത്.
മിടിക്കുന്ന ഹൃദയത്തിൽതന്നെ ശസ്ത്രക്രിയ നടത്തുന്ന രീതിയാണ് ഇപ്പോൾ കൂടുതൽ പ്രചാരത്തിലുള്ളത്.
ശസ്ത്രക്രിയയ്ക്കു ശേഷം
ബൈപ്പാസ് ശസ്ത്രക്രിയയ്ക്കു ശേഷം രോഗി കാർഡിയാക് സർജിക്കൽ ഐ.സി.യു. വിൽ നിരീക്ഷണത്തിലായിരിക്കും.
വിവിധ പരിശോധനകൾ ക്രമമായി നടത്തിയാണ് നിരീക്ഷണങ്ങൾ.
ആദ്യ ദിവസം തന്നെ രോഗിക്ക് കസേരയിലിരിക്കാനാകും.
ചായ, കാപ്പി, സൂപ് തുടങ്ങി സാധാരണ പാനീയങ്ങളും കഴിക്കാം.
രണ്ടാം ദിവസം മുതൽ ലഘുവായ ഭക്ഷണങ്ങൾ കഴിച്ചുതുടങ്ങാം.
കിടക്കവിട്ട് കസേരയിലിരിക്കാം.
ഐ.സി.യു വിനകത്ത് പതുക്കെ നടന്നുതുടങ്ങാം
മൂന്നാം ദിവസം രോഗിയെ വാർഡിലേക്കോ റൂമിലേക്കോ മാറ്റുന്നു.
ശസ്ത്രക്രിയ കഴിഞ്ഞ് 6-10 ആഴ്ച്ചവരെ കഴുത്ത്, തോൽ, നെഞ്ച്, പുറം എന്നിവിടങ്ങളിലെ മാംസപേശികളിൽ വേദന അനുഭവപ്പെടാം.
ഇതുകുറയ്ക്കാൻ ഇളം ചൂടുവെള്ളത്തിൽ കുളിക്കാം.
ശസ്ത്രക്രിയാക്കുശേഷം 3 മാസം കഴിഞ്ഞ് നെഞ്ചെല്ല് പൂർണ്ണമായുണങ്ങുന്നതു വരെ 5 കിലോയിൽ കൂടുതൽ  ഭാരമുള്ള വസ്തുക്കൾ ഉയർത്താൻ പാടില്ല.
ബൈഫീൽഡ് ദേശീയോദ്യാനം ഇംഗ്ലീഷ് വിലാസം https://ml.wikipedia.org/wiki/Byfield_National_Park
ഓസ്ട്രേലിയയിലെ ക്യൂൻസ് ലാന്റിൽ സ്ഥിതിചെയ്യുന്ന ഒരു ദേശീയോദ്യാനമാണ് ബൈഫീൽഡ് ദേശീയോദ്യാനം .
ഇത് റോക് ഹാംറ്റണിനു വടക്കു-കിഴക്കായി 70 കിലോമീറ്റർ അകലെയാണിത്.
ഈ ദേശീയോദ്യാനത്തിൽ 12 കിലോമീറ്റർ ദൈർഘ്യമുള്ള തീരപ്രദേശമുണ്ട്.
ഇതിൽ 4 ബീച്ചുകളുമുണ്ട്.
ബൈഫീൽഡ് ദേശീയോദ്യാനത്തിന്റെ വടക്കു ഭാഗത്ത് ഷൊവാൽ വാട്ടർ ബേയും പടിഞ്ഞാറുഭാഗത്ത് ബൈഫീൽഡ് സ്റ്റേറ്റ് ഫോറസ്റ്റുമാണുള്ളത്.
ഈ ദേശീയോദ്യാനത്തിൽ നാലുചക്രവാഹനങ്ങൾക്കു പോകാനായുള്ള അനേകം പാതകളും കാമ്പിങ് ചെയ്യാനുള്ള സ്ഥലങ്ങളും ഉണ്ട്.
ശുദ്ധജലത്തിൽ ജീവിക്കുന്ന ഒരു ചെറിയ മൽസ്യ സ്പീഷീസായ   റാഡിനോസെൻട്രസ് ഓർനറ്റസിൽപ്പെട്ട അനേകം എണ്ണം ഇവിടെയുള്ള വാട്ടർ പാർക്ക് ക്രീക്കിൽ ഉണ്ട്.
ബൈപാലിയം കെവൻസ് ഇംഗ്ലീഷ് വിലാസം https://ml.wikipedia.org/wiki/Bipalium_kewense
ചട്ടുകത്തലയൻ (പുതിയ)
കീടവർഗ്ഗത്തിൽ പെട്ട ഒരു ജീവിയാണ് താപാമ്പ്.
മഴക്കാലത്തിനു ശേഷം മഞ്ഞുകാലം വരുന്നതിനു മുന്നേ ഉള്ള കാലങ്ങളിൽ ഈർപ്പവും ആർദ്രതയും ഉളളിടത്താണ് ഇവയെ കണ്ടുവരുന്നത്.
താപാമ്പിന് ഈര്പ്പമില്ലാതെ ജീവിക്കാന് കഴിയുകയില്ല.
തിളങ്ങുന്ന കറുപ്പ് നിറമുള്ള ഈ ജീവിക്ക് പുറത്ത് മഞ്ഞ കലർന്ന ഇളംപച്ച വരകൾ ഉണ്ടാകും.
വഴുവഴുപ്പുളള ശരീരഘടനയാണ്.
ഇവയുടെ തല ചട്ടുകത്തിന്റെ ആകൃതിയിൽ ആയതിനാൽ ചട്ടുകത്തലയൻ എന്നും വിളിക്കാറുണ്ട്.
2-3 സെന്റീമീറ്റർ ആണ് ഇവയുടെ ശരാശരി നീളം.
ഇവ ഇഴഞ്ഞ് പോകുന്നിടത്തെല്ലാം പശ പോലെ ഒരു ദ്രാവകം കാണാം.
ഒച്ചിനെപ്പോലെ പുറത്ത് ഉപ്പ് തൂവിയിട്ടാൽ ശരീരത്തിലെ ജലം മുഴുവൻ നഷ്ടപ്പെട്ട് താപാമ്പും അലിഞ്ഞ് ഇല്ലാതെയാകും.
ഈ ജീവിയ്ക്ക് വിഷാംശം ഉള്ളതായി ശാസ്ത്രീയമായി തെളിയിക്കപ്പെട്ടിട്ടുണ്ട്.
ചട്ടുകത്തലയൻ ചട്ടുകത്തലയൻ അവലംബം ↑
https://www.ncbi.nlm.nih.gov/pmc/articles/PMC4070999/ പുറമേയ്ക്കുള്ള കണ്ണികൾ http://entomology.ifas.ufl.edu/creatures/misc/land_planarians.
HTM http://www.hartmanprehistoricgarden.com/sa-bipalium.html Archived 2011-07-11 at the Wayback Machine .
ബൈബിൾ വെളിച്ചത്തിന്റെ കവചം
ബൈബിളിന്റെ സൗന്ദര്യത്തിന്റേയും ആദർശത്തിന്റേയും ആസ്വാദനമായി, മലയാളത്തിലെ പ്രമുഖ സാഹിത്യവിമർശകൻ കെ.പി. അപ്പൻ രചിച്ച പുസ്തകമാണ് ബൈബിൾ വെളിച്ചത്തിന്റെ കവചം .
തന്റെ ചിന്തയുടേയും സാഹിത്യ സംസ്കാരത്തിന്റേയും മുഖ്യ സ്രോതസ്സുകളിലൊന്നെന്ന ബൈബിളിന്റെ സ്ഥാനം ഏറ്റുപറയുന്ന ഗ്രന്ഥകാരൻ, ഈ കൃതിയിൽ വേദപുസ്തകത്തെ സമീപിക്കുന്നത് മതേതരമായ കാഴ്ച്ചപ്പാടിലെന്നതിനു പകരം ക്രിസ്തീയസംവേദനത്തിന്റെ വഴി പിന്തുടർന്നാണ്.
വായനക്കാർക്ക് "മതഭക്തിയുടെ അന്തരീക്ഷം" അനുഭവപ്പെടുന്ന കൃതി എന്നും " രാത്രിയുടെ നിശ്ശബ്ദസൗന്ദര്യത്തിരുന്ന്" ഗ്രന്ഥകാരൻ "പ്രാർത്ഥിച്ചുണർത്തിയ വേദമന്ത്രങ്ങളെന്നും", ബൈബിളിന്റെ വെളിച്ചത്തിലേക്കു വായനക്കാരനെ ദത്തെടുക്കുന്ന "പുതിയ ജ്ഞാനസ്നാനം " എന്നും ഇതു വിശേഷിപ്പിക്കപ്പെട്ടിട്ടുണ്ട്.
ഈ ലഘുഗ്രന്ഥം ആദ്യം പ്രസിദ്ധീകരിക്കപ്പെട്ടത് 1994-ലാണ്.  'ലാ ബിബ്ള് ലേസാർമ ദെലാ ലുമിയേർ ' എന്ന പേരിൽ ഈ പുസ്തകം ഫ്രഞ്ച് ഭാഷയിലേക്ക് മൊഴിമാറ്റം ചെയ്യപ്പെട്ടിട്ടുണ്ട്.
നൂറിൽ താഴെ പുറങ്ങളുള്ള ഈ കൃതി രണ്ടു ഭാഗങ്ങൾ അടങ്ങിയതാണ്.
ഒന്നാം ഭാഗം 10 അദ്ധ്യായങ്ങളും രണ്ടാം ഭാഗം 4 അദ്ധ്യായങ്ങളും ചേർന്നതാണ്.
ബൈബിളുമായുള്ള തന്റെ ആത്മബന്ധം അനുസ്മരിക്കുന്ന ഒരദ്ധ്യായത്തിൽ തുടങ്ങുന്ന ഗ്രന്ഥം അതേവിധത്തിലുള്ള മറ്റൊരദ്ധ്യായത്തിൽ അവസാനിക്കുന്നു.
ഒന്നാം ഭാഗം കുരിശിൽ കിടക്കുന്ന യേശു
ഈ ആദ്യഭാഗത്തെ അദ്ധ്യായങ്ങൾ താഴെപ്പറയുന്നവയാണ്.
അലങ്കരിച്ച ദേവദാരു : ബൈബിളിന്റെ ലോകത്തിലേക്ക് താൻ എങ്ങനെ കടന്നുവന്നുവെന്നും വേദപുസ്തകത്തിന്റെ സംസ്കാരം തന്നിൽ എങ്ങനെ വളർന്നുവെന്നും ഇവിടെ ഗ്രന്ഥകാരൻ വിശദീകരിക്കുന്നു.
എപ്പിഫെനി : ക്രൈസ്തവപാരമ്പര്യത്തിലെ ദൈവദർശനസങ്കല്പമായ "എപ്പിഫെനി"-യുടെ (Epiphany) വിശദീകരണവും ജെയിംസ് ജോയ്സ് ഉൾപ്പെടെയുള്ള മഹാപ്രതിഭകളുടെ ഭാവനാലോകത്തിൽ അതു ചെലുത്തിയ സ്വാധീനത്തിന്റെ ലഘുചരിത്രവും ആണ് ഇതിന്റെ ഉള്ളടക്കം.
ഭൂമിയുടെ അതിരുകൾ സ്വന്തമാക്കിയവൻ : ഭൂമിയിലേക്ക് സ്നേഹത്തിന്റെ ദിവ്യാത്ഭുതമായി കടന്നു വന്ന യേശുവിനെ പിന്തുടരുന്ന ഗ്രന്ഥകാരൻ, കാലാകാലങ്ങളിലെ ചിന്തകന്മാരെയും കലാ-സാഹിത്യപ്രതിഭകളേയും ക്രിസ്തുവിന്റെ വ്യക്തിത്വവും ആദർശവും എങ്ങനെ സ്വാധീനിച്ചുവെന്നു പരിശോധിക്കുന്നു.
കുരിശിൽ ചൊരിഞ്ഞ രക്തം : അപമാനത്തിന്റെ ചിഹ്നമായിരുന്ന "കുരിശിനു പുനർജ്ജന്മം നൽകിയ" ക്രിസ്തുവിന്റെ പീഡാസഹനമാണ് ഇതിന്റെ വിഷയം ക്രിസ്തുവിലേക്ക് എത്ര ദൂരം?
: "കാരുണ്യത്തിന്റെ ഭവനത്തിലേക്ക് മനുഷ്യരെ ദത്തെടുത്ത" ക്രിസ്തുവിന്റെ മഹത്ത്വവും മനുഷ്യന്റെ പരിമിതികളും തമ്മിലുള്ള അകലത്തിന്റെ പ്രശ്നമാണ് ഈ അദ്ധ്യായത്തിൽ പരിഗണിക്കപ്പെടുന്നത്.
വിശുദ്ധ കന്യക : പരിശുദ്ധമറിയത്തിന്റെ അപദാനകീർത്തനമായ ഈ അദ്ധ്യായത്തിനൊടുവിൽ ഗ്രന്ഥകാരൻ, കുഞ്ഞിനെ എടുത്തുകൊണ്ടു നിൽക്കുന്ന ഏത് അമ്മയിലും ഉണ്ണിയേശുവിനെ എടുത്തുനിൽക്കുന്ന വിശുദ്ധമാതാവിന്റെ വിദൂരച്ഛായകൾ വീണുകിടക്കുന്നു എന്നു പറയുന്നു.
ക്രിസ്തുവിജ്ഞാനീയം മേരിവിജ്ഞാനീയത്തിന്റെ സാന്നിധ്യത്തിലായിരിക്കും പൂർണ്ണമായിത്തീരുക എന്നതിനാൽ മലയാളചിന്തയിൽ മേരിവിജ്ഞാനീയത്തിന്റെ ഇമ്പമുള്ള വാക്കുകൾ അതിവേഗം സൃഷ്ടിക്കപ്പെടേണ്ടിയിരിക്കുന്നു എന്ന ഓർമ്മപ്പെടുത്തലും ഇതിലുണ്ട്.
നിക്കോദേമൊസിന് സ്തുതിയുടെ മേലങ്കി : തന്റേതായ രീതിയിൽ യേശുവിനെ പിന്തുടർന്നിട്ടും പിൽക്കാലചരിത്രത്തിൽ തെറ്റിദ്ധരിക്കപ്പെടുകയും "സ്തുതിയുടെ മേലങ്കി" കിട്ടാതെ പോവുകയും ചെയ്ത യേശുശിഷ്യൻ നിക്കോദേമൊസിന്റെ കഥയാണിതിൽ.
വിളിക്കപ്പെട്ടവരുടെ കുരിശ് : യേശുവിന്റെ ശിഷ്യന്മാരെ സംബന്ധിച്ച സത്യസന്ധമായ സുവിശേഷാഖ്യാനങ്ങളും കുരിശിന്റെ വഴിയിൽ അവരുടെ പിൽക്കാലയാത്രയുടെ ചരിത്രവും ഐതിഹ്യങ്ങളും ഇവിടെ പരിശോധിക്കുന്നു.
രണ്ടാം വരവിന്റെ അർഥധ്വനികൾ : യേശുവിന്റെ രണ്ടാമത്തെ ആഗമനത്തെക്കുറിച്ചുള്ള മനുഷ്യരാശിയുടെ സ്വപ്നമാണ് ഈ അദ്ധ്യായത്തിന്റെ വിഷയം.
രണ്ടാമത്തെ ആഗമനം അക്ഷരാർത്ഥത്തിൽ നടക്കാതിരുന്നിട്ടും ഭൂമി യേശുവിന്റെ മഹത്ത്വത്താൽ നിറഞ്ഞു നിൽക്കുന്നെന്നും അതിനാൽ രണ്ടാം വരവെന്ന സങ്കല്പം യേശുവിന്റെ വ്യക്തിപരമായ സാന്നിദ്ധ്യത്തെ സൂചിപ്പിക്കുന്നതാകണമെന്നില്ലെന്നും ഗ്രന്ഥകാരൻ വിശദീകരിക്കുന്നു.
പുതിയ ജെറുസലേം : പുതിയ ആകാശത്തിന്റേയും പുതിയ ഭൂമിയുടേയും ചിത്രം അവതരിപ്പിക്കുന്ന വെളിപാടു പുസ്തകത്തെക്കുറിച്ചാണ് ഈ അദ്ധ്യായം.
"വിശ്വസ്തസാക്ഷികളായ വാക്കുകൾ കൊണ്ട് രചിച്ചിരിക്കുന്ന" ആ ഗ്രന്ഥത്തിലെ പ്രവചനവാക്യങ്ങൾ ഗ്രന്ഥകാരനെ, "തിളങ്ങുന്ന പ്രഭാതനക്ഷത്രങ്ങളെ" ഓർമ്മിപ്പിക്കുന്നു.
പുസ്തകത്തിന്റെ രണ്ടാം ഭാഗത്തെ നാലു ലേഖനങ്ങൾ താഴെപ്പറയുന്നവയാണ്.
ഇയ്യോബിന്റെ കഷ്ടപ്പാട്, കലാകാരന്റെ ഭാവനയിൽ സൃഷ്ടിയുടെ പ്രഹേളികാ സൗന്ദര്യം : "ദൈവത്തിന്റെ അനീതിയെക്കുറിച്ച്" ഉഗ്രമായ സംശയങ്ങൾ ഉന്നയിച്ച ശേഷം ഭൂമി നടുങ്ങാതിരിക്കാൻ, അവിശ്വസനീയമായ ശുഭസമാപ്തിയുടെ സൗന്ദര്യതന്ത്രം കൊണ്ട് അവയെ ബോധപൂർവം മറയ്ക്കുന്ന ഇയ്യോബിന്റെ പുസ്തകത്തെക്കുറിച്ചാണ് ഈ അദ്ധ്യായം.
"മോഹിപ്പിച്ചു നിരാശപ്പെടുത്തുന്ന" ഇയ്യോബിന്റെ കഥയെ ഗ്രന്ഥകാരൻ "ആപൽക്കരമായ പുസ്തകം" എന്നു വിളിക്കുന്നു.
" ഇയ്യോബിന്റെ പുസ്തകത്തെക്കുറിച്ച്‌ മലയാളത്തിലെ ഏറ്റവും നല്ല ലേഖനം" എന്ന് ഈ അദ്ധ്യായം വിശേഷിപ്പിക്കപ്പെട്ടിട്ടുണ്ട്.
പാറയെ തകർക്കുന്ന ചുറ്റിക : തോമസ് അക്കെമ്പിസിന്റെ ക്രിസ്ത്വനുകരണം എന്ന ധ്യാനാത്മകഗ്രന്ഥത്തിന്റെ ഹ്രസ്വമായ ആസ്വാദനമാണ് ഈ അദ്ധ്യായം.
ബൈബിളിന്റെ ചൈതന്യത്തിൽ എഴുതപ്പെട്ട ആ കൃതി തനിക്കു മറ്റൊരു ബൈബിളായി അനുഭവപ്പെട്ടതും തന്റെ വായനയുടെ പല്ലവിയായതും ഗ്രന്ഥകാരൻ വിവരിക്കുന്നു.
പാപങ്ങളെ കഴുകിക്കളയുന്ന ആകാശജലമെന്ന് ക്രിസ്ത്വനുകരണത്തെ അദ്ദേഹം വിശേഷിപ്പിക്കുന്നു.
വെളിച്ചത്തിന്റെ കവചം : സഭയെ നിരാകരിച്ചപ്പോഴും, "സംശയിക്കുന്ന മനസ്സിനെ വിശുദ്ധീകരണത്തിനു വിളിക്കുന്ന" ക്രിസ്തുവിനോട് "ബുദ്ധിയുള്ള ആരാധന" പ്രകടിപ്പിച്ച സാഹിത്യപ്രതിഭകളെപ്പറ്റിയാണ് ഈ അദ്ധ്യായം.
ക്രിസ്തുമതത്തിനെതിരെ ചിന്തയെ കഠിനമാക്കിയ നീത്ഷ പോലും ക്രിസ്തുവുമായി അബോധപരമായ ഐക്യത്തിലായിരുന്നെന്ന് അപ്പൻ പറയുന്നു.
വേദപുസ്തകവും ഞാനും : ബൈബിളുമായുള്ള ഗ്രന്ഥകാരന്റെ പരിചയത്തിന്റെ അയവിറക്കലാണ് ഈ അദ്ധ്യായം.
കലാസൃഷ്ടികളെ ആദ്ധ്യാത്മികമായ തലത്തിൽ സ്വീകരിക്കാൻ പഠിപ്പിക്കുകയും ശൈലിയെ നിരന്തരം നവീകരിക്കാൻ സൗന്ദര്യശിക്ഷണം നൽകുകയും മതകർമ്മത്തിന്റെ പരിശുദ്ധിയോടെ ഖണ്ഡനവിമർശനത്തിൽ ഏർപ്പെടാൻ പ്രചോദിപ്പിക്കുകയും ചെയ്ത സ്വാധീനമായും അതിനൊക്കെയുപരി 'നിത്യരക്ഷയുടെ' തന്നെ സ്രോതസ്സയും വേദപുസ്തകത്തെ അദ്ദേഹം ഈ അദ്ധ്യായത്തിൽ തിരിച്ചറിയുന്നു.
൧ അപ്പൻ പിന്നീടെഴുതിയ " മധുരം നിന്റെ ജീവിതം " എന്ന കൃതി, മലയാളത്തിലെ ആദ്യത്തെ മേരിവിജ്ഞാനീയ രചന എന്നു വിശേഷിപ്പിക്കപെട്ടിട്ടുണ്ട്.
അവലംബം 1 2 വി.വിജയകുമാർ, ബൈബിളും സാഹിത്യവിമർശനവും, 2009 ഡിസംബറിൽ, കെ.പി. അപ്പന്റെ ഒന്നാം ചരമവാർഷികത്തിൽ സമകാലീനമലയാളം വാരിക പ്രസിദ്ധീകരിച്ച ലേഖനം ↑ കെ.പി. അപ്പൻ , "ബൈബിൾ വെളിച്ചത്തിന്റെ കവചം", പ്രസാധനം, ഡി.സി.ബുക്ക്സ്, കോട്ടയം, പ്രസാധകക്കുറിപ്പ് ↑ വൺ ഇന്ത്യ മലയാളം - 2003 ഓഗസ്റ്റ് 2-നു പ്രസിദ്ധീകരിച്ച വാർത്ത: അപ്പന്റെ കൃതി ഫ്രഞ്ചിലേക്ക് ↑ ബൈബിൾ വെളിച്ചത്തിന്റെ കവചം: "അലങ്കരിച്ച ദേവദാരു", "വേദപുസ്തകവും ഞാനും" എന്നീ അദ്ധ്യായങ്ങൾ ↑ കത്തോലിക്കാ വാരികയായ സത്യദീപത്തിൽ ഡോ.ഇ.
എം തോമസ് എഴുതിയ ലേഖനം "മധുരം നിന്റെ ജീവിതം: കെ.പി. അപ്പന്റെ വാക്കുകളിൽ വരച്ച 'അമ്മ'യുടെ ചിത്രം
ബദരിനാഥ് ക്ഷേത്രം ഇംഗ്ലീഷ് വിലാസം https://ml.wikipedia.org/wiki/Elephant_clock
ഉത്തരഖണ്ടിലെ അളകനന്ദാ നദീതീരത്ത് സ്ഥിതി ചെയ്യുന്ന ഒരു ക്ഷേത്രമാണ് ബദരീനാഥ് അഥവാ ബദരിനാരായണൻ ക്ഷേത്രം .
ഈ ക്ഷേത്രവും പരിസരവും ഹൈന്ദവവിശ്വാസമനുസരിച്ചുള്ള ചതുർധാമ തീർത്ഥാടനസ്ഥലങ്ങളിൽ ഒന്നാണ്.
വൈഷ്ണവരുടെ 108 ദിവ്യ ദേശങ്ങളിൽ ഒന്നുമാണ് ബദരിനാഥ്.
ഹിമാലയൻ പ്രദേശങ്ങളിലെ അതി കഠിനമായ കാലവസ്ഥയെത്തുടർന്ന് ക്ഷേത്രം ആറുമാസക്കാലം (ഏപ്രിൽ അവസാനം മുതൽ നവംബർ ആദ്യവാരം വരെ) മാത്രമേ തുറക്കുകയുള്ളൂ.
ബദരിനാഥ്‌ ലെ മുഖ്യ പൂജാരി ദക്ഷിണ ഭാരതത്തിലെ കേരളത്തിലെ നമ്പൂതിരി സമുദായത്തിൽപ്പെട്ടവർ ആണ് .
ഈ മുഖ്യ പൂജാരി റാവൽ (രാവൽജി) എന്ന് അറിയപ്പെടുന്നു.
ഇപ്പോഴത്തെ റാവൽ  കണ്ണൂർ പിലാത്തറ വടക്കേചന്ദ്രമന ഇല്ലത്തെ ഈശ്വര പ്രസാദ് നമ്പൂതിരി  ആണ് .
ബദാം നിശാശലഭം ഇംഗ്ലീഷ് വിലാസം https://ml.wikipedia.org/wiki/Almond_moth
ഉണക്കമാങ്ങ, വെളുത്തുള്ളി, ധാന്യങ്ങൾ, ധാന്യോൽപ്പന്നങ്ങൾ, ഉണക്കപ്പഴങ്ങൾ തുടങ്ങിയവയിൽ കാണപ്പെടുന്ന ഒരിനം നിശാലഭമാണ് ബദാം നിശാശലഭം (Almond moth) .
( ശാസ്ത്രീയനാമം : Cadra cautella )
ബദിയടുക്ക ഇംഗ്ലീഷ് വിലാസം https://ml.wikipedia.org/wiki/Badiyadka
കേരളത്തിലെ കാസർഗോഡ് ജില്ലയിലെ ഒരു ഗ്രാമമാണ് ബദിയഡ്ക .
ഈ പേരിന്റെ ഉദ്ഭവം തുളു ഭാഷയിൽ നിന്നാണെന്ന് കരുതപ്പെടുന്നു.
ബദി എന്നാൽ ക്ഷേത്രം എന്നും അഡ്ക്ക എന്നാൽ സമതലമായ പ്രദേശം, പറമ്പ്, മൈതാനം  എന്നൊക്കെയാണ് അർഥം വരുന്നത്.
ഇന്ന് ഈ ക്ഷേത്രം കിന്നിമണീ പൂമണി എന്നറിയപ്പെടുന്നു.
പഴയ ക്ഷേത്രവും ബദിയഡ്ക തന്നെയുണ്ട്.
ഈ സ്ഥലം ഒരു കുന്നിന്റെ മുകളിൽ ആണ്.
അവിടെ നിന്നും നോക്കിയാൽ കണ്ണഞ്ചിപ്പിക്കുന്ന പ്രകൃതിസൗന്ദര്യം കാണാം.
കർണ്ണാടകത്തിലേക്കുള്ള പ്രധാനപാത ഈ ടൗൺ വഴിയാണ് കടന്നു പോകുന്നത്.
കുമ്പള , ഉപ്പള , കാസർഗോഡ് , മുള്ളേരിയ , മെർക്കാറ , പുത്തൂർ എന്നിവിടങ്ങളിലേക്കുള്ള ഉപമാർഗ്ഗമാണ് ബദിയഡ്ക.
ബോലുകട്ടെ എന്നു പേരുള്ള ഒരു സ്പോർട്സ്, ക്രിക്കറ്റ് ഗ്രൗണ്ട് ഉണ്ട് ബദിയഡുക്കയിൽ.
കുന്നിന്റെ മുകളിൽ സ്ഥിതി ചെയ്യുന്ന പെർഡാല പള്ളിയിൽ രണ്ടു വർഷത്തിൽ ഒരിക്കൽ നടത്തുന്ന ഉറൂസ് വളരെ പ്രശസ്തമാണ്.
പെർഡാല ഉദാനേശ്വര ക്ഷേത്രത്തിൽ നടക്കുന്ന ഉത്സവം മറ്റു സമുദായത്തിലും പ്രസിദ്ധമാണ്.
അടയ്ക്കയാണ് ഇവിടുത്തെ പ്രധാന കൃഷി.
തേങ്ങ , റബ്ബർ , കശുവണ്ടി , കൊക്കോ എന്നിവയും ഇവിടുത്തെ പ്രധാന വിളവുകളാണ്.
ബീഡി നിർമ്മാണം (വിവിധ ബ്രാന്റ്) ഇവിടുത്തെ പല കുടുംബങ്ങളുടേയും തൊഴിലാണ്.
കൊറഗ എന്നു പേരുള്ള ഒരു ഗോത്രസമൂഹത്തിന്റെ കോളനിയും ബദിയഡുക്കയിൽ ഉണ്ട്.
വിദേശ രാജ്യങ്ങളിൽ ജോലി ചെയ്യുന്ന, പ്രത്യേകിച്ച് പടിഞ്ഞാറൻ ഏഷ്യയിൽ, നിന്നുള്ള വരുമാനം ഇവിടുത്തെ ഒരു പ്രധാന സാമ്പത്തിക സ്രോതസ്സാണ്.
[]] ക്രിക്കറ്റിനും വോളിബോൾ പ്രാധാന്യം കൊടുക്കുന്ന ഒരു ഗ്രാമമാണ് ബദിയഡുക്ക.
മറ്റു കായിക മത്സരങ്ങളായ [[]], കബഡി , ബാഡ്മിന്റൺ എന്നിവയും ഇവിടെ പരിശീലിച്ചിച്ച് പോരുന്നു.
ബോലുക്കട്ട സ്റ്റേഡിയം പോലുള്ള പ്രധാന സ്റ്റേഡിയങ്ങളും ബദിയഡുക്ക ഉണ്ട്.